**Алімпіяда па беларускай мове 10 клас**

№1. Адзначце словы, у якіх ёсць гукі, што вымаўляюцца без удзелу галасавых звязак:

1) гарэза;

2) засыхаць;

3) механізм;

4) поўны;

5) здольны.

***№2. Адзначце словы, у якіх на месцы пропуску пішацца літара ы****.*

1) д…рыжор;

2) др…мота;

3) інт…лігенцыя;

4) др…вастой;

5) інж…нер.

***№3. Адзначце словы, якімі нашы продкі называлі сакавік:***

1) веснавей;

2) травень;

3) песеннік;

4) пазімнік;

5) паздзернік.

№4. Адзначце пары фразеалагічных адзінак, якія знаходзяцца ў паранімічных адносінах (адрозніваюцца сваім значэннем):

1) гарэць агнём — гарэць сінім агнём;

2) адкрываць сэрца — адкрываць сваё сэрца;

3) на адно слова — на слова;

4) як кот наплакаў — кот наплакаў;

5) чакаць манны нябеснай — чакаць як манны нябеснай.

№5. Адзначце сказы, у якіх словазлучэнні з займеннікам самы (самая, самае) выражаюць ‘меру, ступень праяўлення якасці, прыметы дзеяння’.

1. Настала часіна другая, усё родніцца сёння хутчэй, а самая радасць людская, што сэрцы да сэрцаў бліжэй. (*П. Броўка*)

2. Вінгеля мы ўбачылі ў самай гушчыні кустоў. (*К. Чорны*)

3. Гарохам сыпле Богут словы, а самы тон яго прамоў то памяркоўны, то суровы. (*Якуб Колас*)

4. “Адтуль, адтуль заходзь — там самая рыба ходзіць!” — радзіць дзед. (*М. Лынькоў*)

5. Другая частка песні была спакайнейшая, але самы спеў яшчэ мацней хапаў за сэрца. (*Якуб Колас*)

***№6. Адзначце сказы з сінтаксічнымі памылкамі.***

1) Хтось з хлопчыкаў імчыцца стралою па стоража.

2) Водпуск па догляду за дзіцём у нашай краіне будзе павялічаны.

3) Дзеці заехалі ў санаторый «Крыніца», што ў дваццаці кіламетрах ад Мінска.

4) Да 80% студэнтаў вымушаны падзарабляць на баку нават у разгар экзаменацыйнай сесіі.

5) У дзверы званілі доўга, больш за пяць хвілін.

***№7.У якіх сказах правільна падкрэслены дзейнікі? Адзначце.***

1) Шасцікласнік Сярожа любіць спяваць пад гітару.

2) Прыгожая птушка бусел.

3) Уменне слухаць – няпростая справа.

4) Дзед з унукам пайшлі на возера.

5) Няхай кожны з прысутных напіша колькі слоў.

***№ 8.Адзначце характарыстыкі, якія адпавядаюць наступнаму тэксту:***

1) тып тэксту – *апісанне*;

2) стыль тэксту – *мастацкі*;

3) адным са сродкаў сувязі сказаў у тэксце з’яўляецца *непаўната сказаў*;

4) сувязь сказаў у тэксце – *паралельная*;

5) форма маўлення – *маналог*.

         У цішыні, святле і холадзе ля яблыні, прысеўшы на гурбе, абгрызаў маладую галінку заяц. Іван, стараючыся, каб не трэснуў пад нагамі намёрзлы ля парога лядок, адступіў крок назад, нячутна націснуў на язычок клямкі, адчыніў дзверы, ступіў у сенцы і адтуль ужо хуценька шуснуў у хату, ухапіў з кута пры печы стрэльбу, мацнуў у пячурцы рукавіцы, выграб з шуфляды стала набоі. Асцярожна выглянуў: заяц па-гаспадарску сядзеў ля ўмеценай у снег яблыневай галіны і карміўся. Застаючыся ў цяні, Іван рушыў да саду.

***№9. Характэрнай рысай беларускай літаратуры часоў Сярэднявечча з’яўляецца:***

а) пашырэнне гуманістычнага светаўспрымання і светаадчування;

б) непасрэдная сувязь твораў з антычнай міфалогіяй;

в) цесная сувязь твораў з хрысціянскім веравучэннем;

г) шырокае ўвядзенне кнігі ў школькую адукацыю;

д) пашырэнне ілюстраванага кнігадрукавання.

***№10. Аўтар наступных класічных радкоў: “Вобразы мілыя роднага краю, смутак і радасць мая!” –*** быў таксама:

а) рэдактарам-выдаўцом газеты “Наша ніва”;

б) дырэктарам выдавецтва “Беларуская энцыклапедыя”;

в) старшынёй Саюза пісьменнікаў;

г) інспектарам школ і народных вучылішчаў у Курскай губерні;

д) аўтарам першай “Гісторыі беларускай літаратуры”.

***№11. Ідэйна-мастацкая адметнасць творчасці Вінцэнта Дуніна-Марцінкевіча вызначаецца:***

а) асэнсаваннем і засваеннем духоўных традыцый Сярэднявечча;

б) рэалістычным паказам і жорсткай крытыкай несправядлівага сацыяльнага ладу;

в) дакладным наследаваннем традыцый вуснай народнай творчасці;

г) дэталёвай распрацоўкай у творах філасофскай тэматыкі быцця, адказнасці чалавека за свой лёс і за лёс Бацькаўшчыны;.

д) спалучэннем гуманістычнага і сатырычнага пафасу, уменнем будаваць сюжэт, разгортваць інтрыгу.

***№12. Пра пэўны твор вядома, што ў ім некалькі асноўных герояў, якія прадстаўляюць перакрыжаваныя сюжэтныя лініі; падзеі адбываюцца на працягу 34 гадоў у розных краінах; у тэксце шмат лірычных адступленняў і пейзажных замалёвак. Жанр такога твора:***

а) авантурная аповесць;

б) гістарычная драма;

в) прыгодніцкае апавяданне;

г) гістарычны раман;

д) драматычная паэма.